Novo lice Harlema 7/5/02 - 2002-05-07
Njujorško predgradje Harlem, nekada simbol crnačkog siromaštva - sada je na putu ekonomskog preporoda.
New York - Manhattan, komunikacijsko i finasijsko središte svijeta. U samo nekoliko blokova Manhattan-a ima više bogatstva nego se igdje može naći. Medjutim, samo nekoliko milja sjeverno od ovog centra bogatstva i uticaja - nalazi se Harlem. Harlem je uglavnom crnački i siromašan. Često ga nazivaju crnačkom prijestonicom Amerike. Harlem je medjutim, mjesto suočavanja kontrasta. To je veoma raznovrsna populacija, vjerski, kulturno, muzički, umjetnički - i zbog toga je to strašno, strašno uzbudljivo mjesto. Doktor Howard Dodson je direktor Centra za istraživanja u crnačkoj kulturi - Schoburg, koji se nalazi u srcu Harlema. On je veoma entuzijastičan u odnosu na Harlem: Sad je dobro vrijeme da se bude u Harlemu i vrijeme da ljudi razmisle o dolasku u Harlem, jer se ovdje dešavaju neke veoma zanimljive stvari. Bivši predsjednik Clinton je došao u Harlem prošle godine i otvorio svoj ured ovdje: Bili ste uz mene u najgorim i u najboljim danima i hoću da znate da sada želim da vam budem dobar susjed, ovdje u Harlemu, rekao je prilikom svog dolaska u Harlem predsjendik Clinton. Jednu od najjačih podrški dok je bio predsjednik gospodin Clinton je dobijao upravo iz ove zajednice. Ako ništa drugo, dolazak bivšeg američkog predsjednika, ostatku nacije i svijeta signalizira da je Harlem jedno ugodno, sigurno mjesto za život i za vodjenje posla, kaže doktor Howard Dodson, direktor Centra za istraživanja u crnačkoj kulturi - Schoburg. Cijelu priču o Harlemu mogle bi ispričati stare stambene zgrade, nazvane smedjim blokovima, koje su početkom 19 vijeka gradili bogati bijelci. Do pred kraj vijeka, imovinski špekulatori su samo gradili i nadogradjivali, a da bi izdali svoje prazne stanove oni su ohrabrivali i crnce da se preseljavaju u Harlem iz drugih dijelova New Yorka. Kako su se crnci useljavali, bijelci su se iseljavali iz Harlema. Dvadesetih godina dvadesetog vijeka, Harlem je postao Macca za crnce - pisce, umjetnike, intelektualce. Medju poznatim imenima - ovdje su bili pisci Langston Hughes i W.E.B Dubois. Ovaj proboj literature, muzike i likovnih umjetnosti postao je poznat kao Harlemska Renesanasa. U noćnim klubovima, vrhunski jazz muzičari, poput Duke-a Ellingtona, izvrsno su zaradjivali. Ipak, još uvijek je to bila era rasne segregacije. Kasnije, 60-tih i 70-tih, bilo je uzburkano vrijeme u mnogim američkim gradovima, pa ni Harlem nije bio izuzetak. Pobune, visoka nezaposlenost i droge doveli su do propadanja ove zajednice.... Sve lošije stanje nagnalo je vlasnike stanova da napuste svoju imovinu. Grad New York je onda te kuće oduzeo vlasnicima zbog neplaćenih poreza, a zatim su postale javnom imovinom... Danas su ovi kameni blokovi renovirani. Budući da je stanovanje u drugim dijelovima Manhattana izuzetno skupo, ljudi dolaze ovamo, donoseći osvježenje ovim sumornim zgradama i useljavaju se u njih. Zbog toga rastu i cijene ovih stanova. Prije ovog najsvježijeg interesa za nove smedje blokove, ponovno je oživjela i harlemska trgovačka četvrt. Još prije desetag godina počele su se ovamo doseljavati neke od čuvenih trgovačkih firmi. Izgradjen je i ogroman tržni centar. Neki od crnaca zabrinuti su da će ovaj nagli razvoj život ovdje učiniti preskupim i da će otjerati mnoge poslove u vlasništvu crnaca. Hoće li Harlem prestati da bude Harlem? To je, dakle, novo lice Harlema, zajednice koja prolazi kroz sopstvenu ne samo ekonomsku renesansu...